Biskop Tunstall brenner en oversettelse av Bibelen i London (illustrasjon fra 1870).
**Cuthbert Tunstall** (født i 1474 Hackforth i Yorkshire i England, død 18. november 1559 Lambeth Palace i London) var engelsk katolsk biskop av Durham.

Liv og virke
------------

### Bakgrunn

Cuthbert Tunstall var uekte sønn av Thomas Tunstall av Thurland Castle i Lancashire, som senere ble *esquire of the body* for kong Richard III. Hans foreldres påfølgende bryllup legitimerte ham under kirkertten og sivilretten, men ikke under common law. Hans ektesfødte halvbror, Brian Tunstall, den såkalte «stainless knight», ble drept under slaget ved Flodden i 1513.

Cuthbert Tunstall studerte teologi og filosofi ved Balliol College i Oxford og Trinity College i Cambridge. I 1499 dro han til Padova for å fortsette studiene der, og ble doktor i sivilrett og doktor i kirkerett. I Padova studerte han under noen av de ledende humanister og ble vel bevandrer i gresk og i hebraisk. I 1505 vendte han tilbake til England etter et besøk i Roma og gikk inn i erkebiskopen av Canterburys, William Warhams, tjeneste.

### Biskop av London

I 1522 ble han biskop av London.
William Tyndale møtte biskop i 1523 for å søke hans støtte til å oversette Bibelen (til en overgangsform av tidlig moderne engelsk), noe Tunstall avslo. Tunstall, aom foretrakk å brenne heretiske bøker, men ikke heretikere, presederte etterpå over oppkjøpet av førsteutgaven av Tyndales nytestamente ved Paul’s Cross i oktober 1526.

### Biskop av Durham

Kong Henrik VIII, som brukte ham som diplomat, utnevnte ham til biskop av Durham i 1530 etter kardinal Wolsey, og innsatte ham i sitt testamente som medlem av Regentrådet. 

Tunstall fulgte kongens brudd med Roma, men forsøkte å opprettholde så mye enighet som mulig mellom Church of England og Den hellige stol. Denne politikken kostet ham under kong Edvard VI hans stilling i regjeringen. 

I 1551 ble han fengslet. Ett år senere ble han fratatt bispeembetet. 

I 1553 gjeninnsatte Mary I Tudor ham og gav ham i oppdrag å håndtere spørsmålet om de protestantiske biskopene. Tunstall gikk frem med prisverdig tilbakeholdenhet. Etter at Elizabeth I Tudor besteg tronen, førte imidlertid hans urokkelige avvisning av hennes religiøse innovasjoner til at han falt i unåde hos dronningen. Han nektet å avlegge Act of Supremacy *(Loven om overhøyhet)* og nektet å ordinere Matthew Parker til erkebiskop av Canterbury. 

Tunstall ble fjernet av sitt embede for annen gang og satt i husarrest på Lambeth Palace, der han døde noen uker senere. Han var en av i alt elleve engelske katolske biskoper som døde i fangenskap under dronning Elizabeths styre.

Den neste biskopen av Durham, James Pilkington, var ikke katolikk; med ham er bispedømmet på anglikanske hender.

Verker
------

* *De arte supputandi libri quattuor* (1522)

Basert på *Summa* av Luca Pacioli var dette det første trykkede verk publisert i England som viet seg helt og tullt til matematikk.
* *Confutatio cavillationum quibus SS. Eucharistiae Sacramentum ab impiis Caphernaitis impeti solet* (Paris, 1552)
* *De veritate corporis et sanguinis domini nostri Jesu Christi in eucharistia* (Paris, 1554)
* *Compendium in decem libros ethicorum Aristotelis* (Paris, 1554)
* *Certaine godly and devout prayers made in Latin by C. Tunstall and translated into Englishe by Thomas Paynelle, Clerke* (London, 1558).
* Tunstalls korrespondanse som president av *the Council of the North* er å finne i British Library.

Episkopalgenealogi
------------------

Hans episkopalgenealogi er:

* Kardinal Henry Beaufort (1374-1447)
* Kardinal Thomas Bourchier (1404-1486) \* bispeviet 1435
* Erkebiskop John Morton (ca 1420-1500) \*1479
* Biskop Richard Fox (1447-1528) \*1487
* Erkebiskop William Warham (ca 1450-1532) \*1502
* Biskop *Cuthbert Tunstall* ( 1474-1559) \*1522

Litteratur
----------

* (de) Ronny Baier: «Cuthbert Tunstall» i *Biographisch-Bibliographisches Kirchenlexikon* (BBKL). Bind 20, Nordhausen 2002, ISBN 3-88309-091-3, sp. 1471–1474.
* Peter Gwyn: *The King´s Cardinal - The Rise and Fall of Thomas Wolsey*, London 1990
* Bridgett Knox: *Queen Elizabeth and the Catholic Hierarchy*, London 1889
* Diarmaid MacCulloch: *Thomas Cranmer*, New Haven und London 1996.
* John E. Paul: *Catherine of Aragon and Her Friends*, London 1966
* J.J. Scarisbrick: *Henry VIII*, London 1968

Referanser
----------

1. ↑   Encyclopædia Britannica Online, Encyclopædia Britannica Online-ID biography/Cuthbert-Tunstall, besøkt 9. oktober 2017[Hentet fra Wikidata]
2. ↑   Gemeinsame Normdatei, GND-ID 124653138, besøkt 13. august 2015[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   British Museum person-institution thesaurus, oppført som Cuthbert Tunstall, Bishop of Durham, British Museum-ID 145618, besøkt 9. oktober 2017[Hentet fra Wikidata]
5. 1 2  Newcombe, D. G. «Tunstal , Cuthbert (1474–1559)». *Oxford Dictionary of National Biography*. Oxford University Press.  Manglende eller tom `|url=` (hjelp)
6. ↑  Powicke & Fryde: *Handbook of British Chronology.* Second Edition, London, 1961, s. 240
7. ↑  Powicke & Fryde: *Handbook of British Chronology.* Second Edition, London, 1961, s. 221
8. ↑  Phillips, G. E. (1905). *The Extinction of the Ancient Hierarchy*. London: Sands. s. 23. Besøkt 2. desember 2022.
9. ↑  tunstall, lest 3. august 2023

|  |  |
| --- | --- |
| Oppslagsverk/autoritetsdata | Encyclopædia Britannica **·** MacTutor **·** Catholic-Hierarchy **·** BIBSYS **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |